Case ID: 1153850
Sentence 34: Yəni, Vergilər Nazirliyində nazir səlahiyyətləri Azərbaycan Respublikasının İqtisadiyyat Nazirliyi yanında Dövlət Vergi Xidmətinin əsasnaməsi təsdiq edilənədək vergilər nazirinin birinci müavini Sahir Məmmədxanova keçmiş və bu hal da, sonuncunun iddiaçıya dair hazırda mübahisələndirilən əmrin imzalanmasında tam səlahiyyətli olmasına dəlalət edir.Vergilər Nazirliyi tərəfindən müvafiq əmrlə vergi orqanlarında xidmətinə Əmək Məcəlləsinin 70-ci maddəsinin “ç” bəndinə əsasən xitam verildiyi zamanı həmin Məcəllənin 71-ci maddəsinin 2-ci bəndinin tələblərinin nəzərə alınmamasına dair iddiaçının gətirdiyi dəlillər ilə bağlı bildiririk ki, həmin Məcəllənin 71-ci maddəsinin 2-ci bəndinə əsasən bu Məcəllənin 70-ci maddəsinin «ç» bəndində nəzərdə tutulan əsasla əmək müqaviləsinin ləğv edilməsinə bu şərtlə yol verilir ki, işçi qəsdən və ya səhlənkarlıqla, etinasızlıqla əmək funksiyasını, vəzifə borcunu (öhdəliklərini) yerinə yetirmədiyinə görə müvafiq iş yerində işin, istehsalın, əmək və icra intizamının normal ahəngi pozulmuş olsun və ya mülkiyyətçinin, işəgötürənin, habelə əmək kollektivinin (onun ayrı-ayrı üzvlərinin) hüquqlarına və qanunla qorunan mənafelərinə hər hansı formada ziyan dəymiş olsun.Sözügedən maddənin 3-cü bəndinə əsasən işəgötürən bu Məcəllənin 70-ci maddəsi ilə müəyyən edilmiş əsasların hər hansı biri ilə əmək müqaviləsinin ləğv edilməsinin zəruriliyini əsaslandırmalıdır.Göründüyü kimi, sadalanan normaların tələblərinə uyğun olaraq İddiaçı xidməti vəzifələrinin icrası zamanı kobud nöqsanlara yol verərək mövcud olan qanunvericiliyin və vergilər nazirinin müvafiq əmrləri ilə təsdiq edilmiş daxili intizam qaydalarının tələblərini kobud pozmuş, işə üzrlü səbəb olmadan gəlməməklə və iş vaxtı ərzində ictimai qaydanı pozaraq xırda xuliqanlıq hərəkətlərə yol verərək cavabdeh orqanın daxili intizam qaydaların tələblərini kobud pozmaqla vergi orqanlarının nüfuzunu aşağı salan və onun adına xələl gətirən hərəkətlərə yol vermiş, İddiaçı barəsində intizam tənbehi tədbirinin görülməsi barədə əmrin təsviriəsalandırıcı hissədində sonuncu tərəfindən öz hərəkətləri ilə konkret olaraq hansı qanunvericiliyin və nazirliyin daxili intizam qaydalarının müddəalarının pozulması hallarına yol verildiyi və həmin pozuntu hallarının nədən ibarət olduğu ətraflı şəkildə təsvir olunmuş, İddiaçı nə üçün məhz Əmək Məcəlləsinin 70-ci maddəsinin “ç” bəndinə əsasən vergiorqanlarında xidmətinə xitam verildiyi əsaslandırılmışdır.